Øyestad kyrkje

Øyestad kyrkje eller Øyestad gamle kyrkje er ei langkyrkje på Rykene i Arendal kommune i Agder. Kyrkjar vart truleg oppført omkring år 1200 og var i si tid hovudkyrkje for eit prestegjeld som var så stort at det var kjent som Kristiansands lille bispestol. På slutten av 1800-talet vart kyrkja avløyst av Bjorbekk kyrkje, som i byrjinga tok over Øyestad-namnet, slik at gamlekyrkja vart Øyestad gamle kyrkje. Etter ein brann den 18. mai 1900 stod berre murveggane att. Deretter vart kyrkja gjenreist etter planar av arkitekt Jørgen Berner og innvigd i 1902. Korpartiet vart endra i 1962–63 etter planar av Finn Krafft, og i 2006–08 vart kyrkja restaurert utvendig pga. problem med mørtelen. Kjelder Fløistad, Jon, red. (2002). Øyestad gamle kirke: 750 år – 100 år: dobbeltjubileum. Jubileumskomiteen for Øyestad gamle kirke. ISBN 8299642809. Nenseter, Bjarne (1992). «Øyestad gamle kirke». På kirkevandring i Aust-Agder. Arendal: Kilden forlag. s. 26-27. ISBN 82-7627-003-4. Rasmussen, Alf Henry (1993). Våre kirker. Norsk kirkeleksikon. Kirkenær: Vanebo forlag. s. 475. ISBN 82-7527-022-7. «Øyestad kyrkje». Kirkesøk. Den norske kyrkja. Bakgrunnsstoff Aust-Agder fylkeskommune Arkivert 2014-02-03 ved Wayback Machine. Agderkultur Arkivert 2014-02-20 ved Wayback Machine. Øyestad kyrkje i kulturminnesok.no, nettstaden til Riksantikvaren Fotnotar